Здравейте.


Имам фирма – ЕООД, на която съм собственик и управител, и която до момента не е имала приход от дейност (много вероятно е и да няма в близката 1 г.). Към момента имам единствено разход за счетоводство. Никакви приходи, никакви дейности.


Водя се на Договор за управление. Осигурена съм за Пенсия, болест и майчинство в ЕООД. 


Същевременно работя в друга компания на трудов договор (Компания Х), в която мога да бъда съкратена. 


Бих искала в случай, че бъда съкратена в Компания Х, да се възползвам от правото си за обезщетение за безработица. 


Трябва ли да закрия фирмата си ЕООД, обявявайки ликвидация? Имам ли право на обезщетение за безработица за съкращението ми от Компания Х, ако фирмата ми ЕООД е в процес на ликвидация?


В случай, че обявя фирмата си ЕООД за неактивна, имам ли право да получа обезщетение за безработица за съкращението ми от Компания Х?


Ако сменя управителя на ЕООД-то, но остана собственик, имам ли право да получа обезщетение за безработица за съкращението ми от Компания Х?


Благодаря Ви предварително!




Управител на неактивна фирма и Бюро по труда
============================================

 

Здравейте, 


за да получавате обезщетение за безработица, не следва да извършвате трудова дейност. След като сте управител и собственик на ЕООД, макар и същото да не е активно, се предполага, че извършвате трудова дейност, дори и дружеството да е в ликвидация. Най-добрият вариант е да продадете дяловете на ЕООД на друго лице и да бъдете освободена като управител, за да имате право да получавате обезщетение за безработица.


Поздрави,  

адв. Николина Митова  

0898 303092


